สวัสดีค่ะ ดิฉันอายุ20ปี ปกติเป็นคนที่รอบเดือนไม่สม่ำเสมอค่ะ รอบเดือนล่าสุดคือ26วัน และประจำเดือนรอบต่อไปมาวันที่2-6 สิงหาคม ได้มีพสพแบบสอดใส่ในวันแรกที่มีประจำเดือนคือวันที่2แต่ใช้ถุงยางอนามัย ฝ่ายชายไม่มีการหลั่งค่ะ หลังจากนั้นมีเลือดของการฉีกขาดของเยื่อพรหมจรรย์ ได้ทานยาคุมกำเนิดชนิดมาร์วีลอน28 ครั้งแรกในวันที่4 สิงหา ทานได้3เม็ด แล้วยุดยากระทันหันค่ะ เนื่องจากกังวลว่าจะเสี่ยงกับโรคลิ่มเลือด และประจำเดือนหยุดในวันที่6 มีเลือดออกอีกทีวันที่9-12 ค่ะ ตอนนี้มีอาการเหมือนประจำเดือนจะมาค่ะ เจ็บท้องน้อยแต่ไม่มาก รู้สึกไม่สบายตัว นอนหลับไม่สนิท และคัดเต้านมเล็กน้อย มีอาการมาประมาณ2-3วันแล้วค่ะ (แต่ช่วงนี้มีเรื่องให้กังวลด้วยค่ะ) อยากทราบว่าประจำเดือนที่ควรจะมารอบต่อไปคือช่วงไหนคะ สาเหตุที่ประจำเดือนยังไม่มาคืออะไร มีโอกาสตั้งครรภ์มั้ยคะ ขอบสำหรับคำตอบล่วงหน้าค่ะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา วันที่มีเพศสัมพันธ์ตรงกับช่วงวันที่ประจำเดือนมา ดังนั้นจึงไม่เกิดการตั้งครรภ์ เพราะไม่ใช่วันไข่ตกนะคะส่วนประจำเดือนจะมาวันไหน จะไม่สามารถระบุได้นะคะ แนะนำให้รอดูประจำเดือนก่อนนะคะหากขาดประจำเดือนเกิน 3 เดือน แนะนำไปพบแพทย์เพื่อตรวจหาสาเหตุอีกทีนะคะ